open-index/open-wikipedia-markdown huggingface dataset:
პოპოკატეპეტლის მთის მონასტრები

**პოპოკატეპეტლის მთის მონასტრები** () მდებარეობს მექსიკაში, მორელოსის შტატში, ვულკან პოპოკატეპეტლის მახლობლად. ესაა რამდენიმე მონასტერი, რომელიც მე-16 საუკუნეში, ფრანცისკანელთა, დომინიკელთა და ავგუსტინელთა ორდენის წარმომადგენლებმა ააშენეს. ამ მონასტრებმა გადამწყვეტი როლი ითამაშეს მთის დასავლეთ ტერიტორიის საკმაოდ დიდი მოსახლეობის საკმაოდ მოკლე დროში გაქრისტიანების საქმეში.

ეს მონასტრები გამოირჩევიან მკაცრი შესახედაობის არქიტექტურით. ძირითად ნაგებობას აქვს საკმაოდ შთამბეჭდავი სიმაღლე. მონასტრებს არტყავს გალავნები.

1994 წელს, ეს მონსატრები იუნესკომ მსოფლიო მემკვიდრეობის სიაში შეიტანა. ამ დროისთვის ეს კომპლექსი იუნესკოს მემკვიდრეობის რიგით მე-14 ძეგლს წარმოადგენდა მექსიკიდან.

## იხილეთ აგრეთვე
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Advisory Body Evaluation
* Decision: Report of the 18th Session of the Committee
* San Luis Potosi can be declared as World Heritage
* San Miguel de Allende. Candidate to be declared World Heritage
* The Killers 10 cosas interesantes sobre el video  

კატეგორია:მსოფლიო მემკვიდრეობის ძეგლები მექსიკაში
ლუის ბარაგანის სახლი და სტუდია

**ლუის ბარაგანის სახლი და სტუდია** მდებარეობს მეხიკოს გარეუბან ტაკუბაიაში. აქ ცხოვრობდა ცნობილი არქიტექტორი ლუის ბარაგანი. სახლი აშენდა 1947 წელს, ბარაგანის ნახაზების მიხედვით. იგი სამ სართულიანია. ფართი შეადგენს 1 162 კვადრატულ მეტრს, გააჩნია საკუთარი ბაღი. დღეისათვის სახლი გადაქცეულია მუზეუმად და მასპინძლობს მნახველებს, რომელთა იქ შესვლაც საკმაოდ გართულებულია და მხოლოდ ორგანიზებულ ტურისტულ ჟგუფებს შეუძლიათ შესვლა.

უნიკალური არქიტექტურის გამო, 2004 წელს, იუნესკომ ეს სახლი მსოფლიო მემკვიდრეობის სიაში შეიტანა.

## იხილეთ აგრეთვე
*იუნესკოს მსოფლიო მემკვიდრეობის ძეგლები მექსიკაში
*მსოფლიო მემკვიდრეობის ძეგლების სია ამერიკაში

## რესურსები ინეტრენეტში
* ოფიციალური ვებ-გვერდი

კატეგორია:მსოფლიო მემკვიდრეობის ძეგლები მექსიკაში
საკარგავი

**„საკარგავი“**, ძველი ქართული ტერმინი, რომელიც სხვადასხვა მნიშვნელობით იხმარებოდა.
*პირობითი, დროებითი მიწათმფლობელობა, რომელიც უპირისპირდებოდა მამულს  —  მემკვიდრეობით მიწის საკუთრებას და შეესაბამებოდა ბენეფიციუმს ადრინდელი შუა საუკუნეებს დასავლეთ ევროპაში. წვრილ მსახურეულ აზნაურს, რომელიც მეფის ერთგული სამსახურისათვის სახელმწიფო ფონდიდან იღებდა მიწის ნაჭერს საკარგავის სახით, მოსაკარგავე ეწოდებოდა.  ცნობები „საკარგავის“ შესახებ XI საუკუნიდან გვხვდება, თუმცა სავარაუდოა, რომ „საკარგავი“ როგორც ფეოდალური მფლობელობის ერთ-ერთი სახე, საქართველოში VIII-X საუკუნეებშიც არსებობდა. „საკარგავი“ განსაკუთრებით გავრცელდა დავით აღმაშენებლის დროს, როდესაც მეფის ხელისუფლება გაძლიერდა და ცდილობდა ერისთავიც კი მოხელე-მოსაკარგავედ გადაექცია.  XII საუკუნის ბოლოდან „საკარგავმა“  თანდათან დაკარგა მნიშვნელობა და მამულს შეერწყა.  XVII-XVIII საუკუნეებში ტერმინი „საკარგავი“ უფრო იშვიათად გვხვდება; მიწათმფლობელობის მნიშვნელობით იგი უკვე აღარ იხმარებოდა.
*ნაბოძები ქვეყნის გამგებლობა, რაც დიდ-მოხელეობასთან იყო შეერთებული, ვეფხისტყაოსნის მიხედვით, ინდოეთის მეფეს ფარსადანს ტარიელისათვის (მამამისის - სარიდანის გარდაცვალების შემდეგ) „ასი ებოძა საჭურჭლე, ებრძანა ახდა შავისა, ბოძება მისეულისა სრულისა საკარგავისა“. 
*გასამრჯელო, საბოძვარი, სარგო.
## ლიტერატურა
**მესხია შ.*, საისტორიო ძიებანი, ტ. 1, თბ., 1982, გვ. 324;
**სურგულაძე ი.,* სახელმწიფოსა და სამართლის საკითხები „ვეფხისტყაოსნის“ მიხედვით, თბ., 1977, გვ. 167-210;

კატეგორია:ძველი ქართული სამართალი
მონტესუმა II

thumb|250px|მონტესუმა. ანტონიო დელ სოლისის ნახატი, 1715 წ.
**მონტესუმა II** (1466 – 1520) — ტენოჩტიტლანის რიგით მეცხრე მბრძანებელი (1502-1520 წ.წ.). მისი მმართველობის პერიოდი იმითაა გამორჩეული, რომ სწორედ ამ დროს დაიპყრეს ესპანელებმა აცტეკების იმპერია.

მონტესუმას პორტრეტს ისტორია გვიხატავს მისი, როგორც დამარცხებული ხალხის ბელადის ჭრილში. ბევრი წყარო მას საკმაოდ სუსტ და მერყევ მმართველად აღწერს.

მისი მმართველობისას, აცტეკების იმპერიამ მიაღწია მაქსიმალურ ზომას. ექსპანსიური ომების ხარჯზე მონტესუმამ თავისი იმპერია გააფართოვა სამხრეთით და მას შემოუერთა ისეთი სამხრეთ ტერიტორიები, როგორიცაა – ხოკონოსკო, ჩიაპასი, ტეუანტეპეკის ყელი. ასევე შეიერთა საპოტეკის და იოპის ხალხები.

მონტესუმას ჰყავდა რვა ქალიშვილი, რომელთაგან ჩვენ ვიცნობთ ტეკუიჩპოს – იგივე დონა ისაბელ მონტესუმას და თერთმეტი ვაჟი. მათგან ისტორიისთვის ცნობილია ჩიმალპოპოკა და ტლალტეკაცინი. 
                   
## ბიოგრაფია 
პირველწყარო, რომელიც ესპანელების მექსიკაში შეჭრის შესახებ გვიამბობს, არის ესპანელთა რაზმის ერთ-ერთი წევრის, ბერნალ დიას-დელ-კასტილიოს მიერ დაწერილი „ახალი ესპანეთის დაპყრობის ნამდვილი ისტორია". აი როგორ ახასიათებს იგი თავის წიგნში მონტესუმას, რომელმაც ის პირადად იხილა:

მინი|350px|აცტეკების იმპერატორთა დაპყრობები. მონტესუმას დაპყრობები - ყვითლად

## სიკვდილი 
ესპანელებისა და აცტეკების გადამწყვეტი შეტაკებისას, მონტესუმა მოკლეს. მკვლელობის ზუსტი დეტალები უცნობია. სხვადასხვა წყაროები სხვადასხვაგვარ ინფორმაციას გვაწვდიან.

ბერნალ-დიას-დელ-კასტილიო თავის „ახალი ესპანეთის დაპყრობის ნამდვილი ისტორიაში“ გადმოგვცემს, რომ ესპანელებმა აიძულეს მონტესუმა გამოსულიყო თავისი სასახლის აივანზე და აცტეკები დაეშოშმინებინა, უკანდახევისკენ მოეწოდებინა. მონტესუმას ამ საქციელმა მისი ხალხი განარისხა და მათ იმპერატორს ქვები და შუბები დაუშინეს, რის შედეგადაც მონტესუმა გარდაიცვალა.

ანალოგიურად გადმოგვცემს აცტეკთა  უკანასკნელი იმპერატორის სიკვდილს თვითონ ერნან კორტესიც.

### რეკომენდებული ლიტერატურა
## რესურსები ინტერნეტში
*portrait of Motecuhzoma Xocoyotzin
*  ''მონტესუმა II 
* ესპანელთა მიერ ამერიკის დაპყრობების ისტორია

კატეგორია:აცტეკები
კატეგორია:აცტეკების მბრძანებლები
ჩრდილოეთი კუნძული

**ჩრდილოეთი კუნძული** (, ) — ახალი ზელანდიის ორი დიდი კუნძულიდან ერთი. სამხრეთი კუნძულიდან გამოყოფილია კუკის სრუტის მეშვეობით.

## გეოგრაფია 
კუნძულის ფართობი შეადგენს 113 729 კმ², მას მსოფლიოს კუნძულებს შორის ფართობის მხრივ მე-14 ადგილი უკავია და სიდიდით მეორეა (სამხრეთი კუნძულის შემდეგ) ახალ ზელანდიაში.

ჩრდილოეთ კუნძულზე, მნიშვნელოვნად ნაკლებადაა მთები, ვიდრე სამხრეთ კუნძულზე. მისი ყველაზე მაღალი წერტილია — აქტიური ვულკანი რუაპეჰუ (2797 მ.). მაგრამ ჩრდილოეთის კუნძულზე არსებობს მაღალი ვულკანური აქტივობა, რის შედეგადაც ქვეყნის ექვსი ვულკანური ზონიდან ხუთი მდებარეობს ზუსტად აქ.

ჩრდილოეთ კუნძულის ზუსტად ცენტრში მდებარეობს ახალი ზელანდიის ყველაზე დიდი ტბა ტაუპო. აქედან მოედინება ახალ ზელანდიაში ყველაზე გრძელი მდინარე უაიკატო, რომლის სიგრძე შეადგენს 425 კმ-ს.

კუნძულის საშუალო წლიური ტემპერატურა შეადგენს +16 °C-ს. კუნძულის დასავლეთით მდებარეობს ეგმონტის ეროვნული პარკი.

## მოსახლეობა 
2013 წლის ივნისის მოსახლეობის შეფასების მიხედვით აქ ცხოვრობს 3 422 200 ადამიანი.

ჩრდილოეთის კუნძულზე მდებარეობს თორმეტი ქალაქი: ოკლენდი, ნიუ-პლიმუთი, ტაურანგა, გიზბორნი, ნეიპირი, ჰამილტონი, ჰეისტინგსი, პალმერსტონ-ნორთი, როტორუა, უონგანუი, უანგარეი და ქვეყნის დედაქალაქი ველინგტონი. ქალაქების მნიშვნელოვანი ნაწილი მდებარეობს კუნძულის სამხრეთ ნაწილში. ქვეყნის მოსახლეობის დაახლოებით 76 % სწორედ ჩრდილოეთ კუნძულზე ცხოვრობს.

## ადმინისტრაციული წყობა 
ადმინისტრაციულად კუნძული იყოფა ცხრა რეგიონად.

## იხილეთ აგრეთვე
* ახალი ზელანდიის კუნძულების სია

## სქოლიო 
კატეგორია:ახალი ზელანდიის კუნძულები
კატეგორია:კუნძულები ანბანის მიხედვით
საკაჟია

**საკაჟია** — კარსტული მღვიმე საქართველოში, თერჯოლის მუნიციპალიტეტში, სოფელ გოდოგნის მიდამოებში. მდებარეობს მდინარე წყალწითელას ხეობის მარცხენა კალთაზე, ზღვის დონიდან 150 მ სიმაღლეზე. გამომუშავებულია ქვედაცარცულ კირქვებში. არ არის სტალაქტიტური ნაღვენთები, მშრალია. წარმოადგენს მრავალფენიან არქეოლოგიურ ძეგლს. მღვიმის ჯამური სიგრძე 35 მ, სიღრმე 20 მ, სიგანე 6 მ, სიმაღლე 4 მ. აღმოაჩინეს 1914 წელს (რუდოლფ შმიდტი, ლეონ კოზლოვსკი).

საკაჟია ამიერკავკასიაში მიკვლეული პირველი პალეოლითური ძეგლია. მღვიმეს რუდოლფ ვირხოვის სახელი ეწოდა. 1936 წელს გათხრები განახლდა (ხელმძღვანელი მ. ნიორაძე), აღმოჩენილია მრავალრიცხოვანი არქეოლოგიური და პალეონტოლოგიური მასალა, აღადგინეს ძეგლის ძველი სახელწოდება — „საკაჟია“. 1973 წელს გათხრების დროს (ხელმძღვანელი გიორგი ნიორაძე) ზედაპალეოლითური ფენის ქვეშ 1,5 მ. სიღრმეზე გამოვლინდა მუსტიეური ფენები. აღმოჩნდა ქვის ლევალუაზური ნუკლეუსები, ანატკეც-ლამელები და მათზე დამზადებული სხვადასხვა ტიპის წვეტანები, სახოკები, დანები და სხვა ნივთები. ამ ფენებში ნაპოვნია მღვიმური დათვის, მარტორქის, ლოსის, კეთილშობილი ირმის, ბიზონის, კავკასიური ჯიხვის, ტახისა და სხვა ცხოველთა ძვლები. აქვე აღმოჩნდა ნეანდერტალელი ადამიანის ზედა ყბის ფრაგმენტი და კბილები. აღნიშნული მასალა შუა და გვიანდელი მუსტიეს ხანით თარიღდება.

ზედაპალეოლითური ხანის მასალიდან აღსანიშნავია კაჟისა და ობსიდიანის ლამელებზე და ანატკეცებზე დამზადებული სხვადასხვა ტიპის საფხეკები, საჭრისები, გრავეტისა და შატელპერონის ტიპის მსგავსი დანები და სხვა ნივთები, აგრეთვე ძვლისა და რქის ნაკეთობანი: მრგვალგანივკვეთიანი ძვლის შუბისპირები, სადგისები, ირმის რქისგან დამზადებული მიწის საჩიჩქნი თოხისმაგვარი იარაღი. აქვეა  ნაპოვნი კრომანიონელი ადამიანის თავის ქალის ფრაგმენტები. ამავე ფენებში აღმოჩენილია დომბის, კეთილშობილი ირმის, ქურციკის, ჯიხვის, ტახის, ცხენის, მღვიმური დათვის, მურა დათვის, მღვიმის ლომის, ფოცხვერისა და სხვა ცხოველთა ძვლები. ზედაპალეოლითური მასალა ორინიაკულია და განეკუთვნება საქართველოს ზედაპალეოლითური კულტურის შუა (განვითარებულ) საფეხურს.

1914 წლიდან კოლექცია დაცულია სანქტ-პეტერბურგში, მიკლუხო-მაკლაის სახელობის ანთროპოლოგიისა და ათნოგრაფიულ მუზეუმებში, 1936 წლიდან მასალა — სიმონ ჯანაშიას სახელობის საქართველოს სახელმწიფო მუზეუმში. ბუნების ძეგლია.

## იხილეთ აგრეთვე
* საქართველოს ბუნების ძეგლები

## ლიტერატურა
*
**ნიორაძე გ.,*  ქვის ხანის ადამიანი საკაჟიას გამოქვაბულში, თბ., 1953;
**ნიორაძე მ.,* ახალი აღმოჩენები საკაჟიას მღვიმეში, «საქართველოს სსრ მეცნიერებათა აკადემიის მოამბე», 1974, ტ. 75, № 3;
**მისივე,*  Археологические работы в пещере Сакажия, იქვე, 1976, ტ. 84, № 1;
**Габуния Л. К., Ниорадзе М. Г., Векуа А. К.,* О мустьерском человеке из Сакажия (Западная Грузия), «Вопросы антропологии», 1978, в. 59;

კატეგორია:IUCN კატეგორია III
კატეგორია:თერჯოლის მუნიციპალიტეტის მღვიმეები
კატეგორია:თერჯოლის მუნიციპალიტეტის არქეოლოგიური ძეგლები
კატეგორია:საქართველოს ბუნების ძეგლები
Windows 95

**Windows 95** — მომხმარებლებზე ორიენტირებული გრაფიკულ ინტერფეისზე დაფუძნებული საოპერაციო გარემო. გამოვიდა 1995 წლის 24 აგვისტოს კომპანია Microsoft-ის მიერ, და იყო მნიშვნელოვანი პროგრესი Windows-ის წინა ვერსიებთან შედარებით. პროდუქტის მუშა სახელი იყო **Windows 4.0**, ასევე **Chicago**.

Windows 95 შეიქმნა Microsoft-ის ადრე განცალკევებული პროდუქტების MS-DOS-ისა და Windows-ის ინტეგრაციისთვის, თუმცა ის კვლავ ითვლება საოპერაციო გარემოდ, რომელიც DOS საოპერაციო სისტემაზე ზის.

## სქოლიო

კატეგორია:1995 წლის პროგრამული უზრუნველყოფა
კატეგორია:DOS-ის გამოშვებები
95
კატეგორია:IA-32-იანი ოპერაციული სისტემები
იავა

მინი|მარჯვნივ|250პქ|იავის ტოპოგრაფიული რუკა
**იავა** () — კუნძული ინდონეზიაში, დიდი ზონდის კუნძულების ჯგუფში. ამ კუნძულზე მდებარეობს ქვეყნის დედაქალაქი ჯაკარტა. აქ მდებარეობდა ძლევამოსილი ინდუისტურ-ბუდისტური სამეფოები, ისლამური სასულთნოები და ჰოლანდიელების სამეფო. იავას ამჟამად წამყვანი ადგილი უკავია ინდონეზიის ეკონომუკრ, პოლიტიკურ და კულტურულ ცხოვრებაში. 2006 წელს ჩატარებული აღწერის შედეგად, აქ ცხოვრობს 130 მილიონი ადამიანი, მოსახლეობის მხრივ ეს კუნძული პირველია მსოფლიოში, იავა მოსახლეობის რაოდენობით უსწრებს იაპონიის ყველაზე დასახლებულ კუნძულ ჰონსიუსაც. იავა აგრეთვე პირველი კუნძულია მოსახლეობის სიმჭიდროვის მხრივაც.

აქ მრავალი კულტურული ძეგლი მდებარეობს, ერთ-ერთი მათგანია ბორობუდური, რომელიც იუნესკომ მსოფლიო მემკვიდრეობის სიაში შეიტანა.

## გეოგრაფია 
[მინი|250პქ|[სემერუ და მთა ბრომო, აღმოსავლეთი იავა]]
კუნძულზე მრავლადაა ვულკანები, იავას ფართობის მხრივ მსოფლიოს კუნძულებს შორის მეცამეტე ადგილი უკავია, ხოლო ინდონეზიაში მესამე ადგილს იკავებს. კუნძულზე ვულკანები სანაპირო ზოლის სიახლოვეს მიუყვება, აქ მრავლადაა მოქმედი ვულკანები. იავის უმაღლესი წერტილია ვულკანი სემერუ (3,676 მ), მეორე უმაღლესი ვულკანია მერაპი (2,968 მ). იავა სრუტეების მეშვეობითაა გამოყოფილი, ჩრდილოეთით მდებარე კუნძულ სუმატრას, დასავლეთით მდებარე კუნძულ ბალს, აღმოსავლეთით მდებარე კუნძულ ბორნეოს და სამხრეთით მდებარე შობის კუნძულს. 

კუნძულის დიდი ნაწილი უკავია ბრინჯის ველებს. იავაზე მოყავთ ყველაზე ბევრი ინდონეზიური ყავა, მისი მოყვანა აქ დაიწყეს 1699 წლიდან, აქ აგრეთვე მოყავთ ყავა არაბიკა. 

კუნძულზე საკმაოდ ბევრი გრძელი მდინარე მიედინება, მათგან ყველაზე დიდია 600 კილომეტრიანი მდინარე სოლო. კუნძულს ჩრდილოეთი სანაპიროები გაშენებულია იავის ზღვის ზოლში. იავა იყოფა ხუთ პროვინციად, აქ არის ერთი სპეციალური რეგიონი და განსაკუთრებული ქალაქი ჯაკარტა.

## სქოლიო 
კატეგორია:ინდონეზიის კუნძულები
კატეგორია:კუნძულები ანბანის მიხედვით
ბერკნერი

**ბერკნერი** — მაღალი, სრულიად ყინულით გარშემორტყმული და დაფარული კუნძული ანტარქტიდაში, ამ კუნძულის სიგრძე შეადგენს 320 კილომეტრს, ხოლო სიგანე 135 კილომეტრს, რომელიც დევს მყარ საფუძველზე — უედელის ზღვის წყალქვეშა ამაღლებაზე. კუნძულის მაქსიმალური სიმაღლე შეადგენს 869 მეტრს (სხვა მონაცემებით 975 მეტრს).

## გეოგრაფია 
მისი ფართობი შეადგენს 43 873,1 კმ²-ს. ეს კუნძული ფართობით მეორეა მთელს ანტარქტიდაზე, მას მხოლოდ ალექსანდრე პირველის კუნძული უსწრებს. ამ ტერიტორიის დიდ ნაწილზე პრეტენზიას აცხადებს არგენტინა და შედის არგენტინის ანტარქტიკაში, ტერიტორიის გარკვეულ ნაწილზე პრეტენზიას აცხადებენ დიდი ბრიტანეთი და ჩილე, რის გამოც ეს ტერიტორიები შესაბამისად მიეკუთვნებიან ბრიტანეთის ანტარქტიდულ ტერიტორიას და ჩილეს ანტარქტიდულ ტერიტორიას. ბეკნერი არის ყველაზე სამხრეთული კუნძული მთელ დედამიწაზე, თუმცა ზოგჯერ ამას ზოგჯერ მიაწერენ როსის კუნძულს. მიუხედავად ამისა, როსის კუნძულისაგან განსხვავებით, ბერკნერამდე ზღვით მისვლა შეუძლებელია, რადგანაც ის მთლიანად შემოფარგლულია შელფური მყინვარებით. კუნძულის ყველაზე ჩრდილოეთი წერტილი მდებარეობს სულ 17 კმ-ში ღია ზღვიდან.

ბერკნერის კუნძულზე გადის საზღვარი აღმოსავლეთით მდებარე ფილხნერის შელფურ მყინვარსა და დასავლეთით მდებარე რონეს შელფურ მყინვარს შორის. კუნძულზე ორი გუმბათისმსგავსი ამონაწევია, *რეინვარტჰოჰი* ჩრდილოეთით (698 მეტრი), , და *ტისენჰოჰი* სამხრეთით (869 მეტრი), . აღმოსავლეთის მხარეს ასევე არსებობს სამი უბე: ჩრდილოეთით მაკარტნის უბე, შუაში რობერტსის უბე და სამხრეთით სპილჰაუსი. კიდევ ერთი გულდის უბე მდებარეობს ჩრდილოეთ მხარეს. ბერკნერის კუნძული მატერიკიდან დაშორებულია დაახლოებით 150 კმ-ით.

## ისტორია 
ბერკნერის კუნძული აღმოაჩინა ამერიკული ექსპედიციის მონაწილეებმა საერთაშორისო გეოფიზიკური წლის პროგრამის ფარგლებში, რომელსაც ხელმძღვანელობდა კაპიტანი ფინ რონე, რომელმაც 1957 წლის ოქტომბერში შეასრულა რეკოგნოსცირების ფრენა ელსუორტის ბაზიდან სამხრეთ-დასავლეთით და აღმოაჩინა ყინულით მთლიანად დაფარული მნიშვნელოვანი გუმბათისმსგავსი ამონაწევი.

1990 წლიდან ბერკნერის კუნძული გახდა გამგზავრების წერტილი მთელი რიგი ხანგრძლივი პოლარული ექსპედიციებისათვის.

## რესურსები ინტერნეტში
* Antarctica Detail 

კატეგორია:ანტარქტიდის კუნძულები
კატეგორია:კუნძულები ანბანის მიხედვით
მადაგასკარის გეოგრაფია

მინი|200პქ|მადაგასკარის ფიზიკური რუკა

**მადაგასკარი** — კუნძული ინდოეთის ოკეანეში, კუნძულის დასავლეთი სანაპირო გაშენებულია მოზამბიკის სრუტის სანაპირო ზოლში. მადაგასკარი მსოფლიოს მეოთხე კუნძულია ფართობის მხრივ. უმაღლესი წერტილია მთა მარუმუკუტრუ (2876 მ), რომელიც მდებარეობს კუნძულის ჩრდილოეთ ნაწილში, ცარატანანის მთის მასივში. დედაქალაქი ანტანანარივუ განლაგებულია ჰაუტსის პლატოებში, კუნძულის ცენტრალურ ნაწილში. მადაგასკარის ფართობი შეადგენს 587 040 კვადრატულ კილომეტრს, საიდანაც 581 540

მადაგასკარის ტერიტორია იყოფა ხუთ გეოგრაფიულ რეგიონად: აღმოსავლეთი სანაპირო, ცარატანის მასივი, ცენტრალური ზეგანი, დასავლეთი სანაპირო და სამხრეთ-დასავლეთი. კუნძულზე საკმაოდ ბევრი მდინარე მიედინება, რომლებიც მეტწილად ინდოეთის ოკეანის აუზს განეკუთვნებიან.

## რესურსები ინტერნეტში 
* მადაგასკარი — ენციკლოპედია ბრიტანიკა 

## სქოლიო 
კატეგორია:მადაგასკარის გეოგრაფია
სულავესი

**სულავესი** () — ფართობის მხრივ მესამე კუნძული ინდონეზიაში. სულავესი შედის ზონდის კუნძულების შემადგენლობაში, მოქცეულია ბორნეოსა და მოლუკის კუნძულებს შორის. 2005 წლის მონაცემებით, სულავესიზე ცხოვრობს 16 მილიონი ადამიანი, მთელი ქვეყნის მოსახლეობის 7,25 %. კუნძულის ადმინისტრაციული ცენტრია ქალაქი მაკასარი. ყველაზე მეტად გავრცელებული რელიგიაა ისლამი.

სულავესის ფართობი შეადგენს 174 600 კმ²-ს, მას მსოფლიოს კუნძულებს შორის მეთერთმეტე ადგილი უკავია. კუნძული იყოფა ექვს პროვინციად. დასავლეთი სულავესი  ყველაზე ახალი პროვინციაა, რომელიც შეიქმნა 2004 წელს. ყველაზე დიდი დასახლებული პუნქტია სამხრეთით მდებარე ქალაქი მაკასარი და უკიდურეს ჩრდილოეთით მდებარე მანადო.

## გეოგრაფია 
კუნძული მდიდარია ფლორისა და ფაუნის მრავალფეროვნებით, აქ მრავალი ენდემური ჯიშის ცხოველი სახლობს. კუნძულზე არის 8 ეროვნული პარკი. პარკებს საკმაოდ ვრცელი ტერიტორიები უკავია, მათგან ყველაზე დიდი ფართობი აქვს: Bogani Nani Wartabone 2871&nbsp;კმ² და ლორე-ლინდუს ეროვნული პარკი 2290&nbsp;კმ². ბუნაკენის ეროვნული პარკი მდიდარია თავისი მარჯნის ეკოსისტემით, ეს ტერიტორია ეროვნულ პარკად გამოცხადდა 1991 წელს, იუნესკომ ბუნაკენის ეროვნული პარკი მსოფლიო მემკვიდრეობად აღიარა.

სულავესზე ცხოვრობს ძუძუმწოვართა 127 სახეობა. აქედან 62 % (79 სახეობა) არის ენდემები. კუნძული მდიდარია ფრინველების და წყალქვეშა სამყაროს მრავალფეროვნებითაც. 

## ისტორია 
არქეოლოგიური გათხრების შედეგად, კუნძულის სამხრეთ ნაწილში ნაპოვნია პირველი დასახლებები, რომელიც 30 000 წლით თარიღდება ჩვენს ერამდე. ევროპელებიდან პირველად ეს ადგილები მოინახულებს პორტუგალიელებმა 1512 წელს, მათ კუნძულის დასავლეთი სანპიროები აღმოაჩინეს. 1605 წელს სულავესი შევიდა ნიდერლანდების შემადგენლობაში. 

მეორე მსოფლიო ომის პერიოდში სულავესი დაპყრობილი იქნა იაპონიის იმპერიის მიერ. ომის დასრულების შემდეგ სულავესს და საერთოდ ინდონეზიის კუნძულებს ამერიკელები აკონტროლებდნენ. 1950 წლიდან ეს კუნძული შედის ინდონეზიის რესპუბლიკის შემადგენლობაში.

2019 წელს კუნძულ სულავესიზე გამოქვაბულში აღმოაჩინეს ღორებზე ნადირობის ნახატი, რომელიც ადამიანის მიერ აღწრილი  უძველესი ამბავია.

## რესურსები ინტერნეტში
* კუნძულ სულავესიზე გამოქვაბულში აღმოჩენილი ღორებზე ნადირობის ნახატი უძველესი ამბავია, რომელიც ადამიანმა აღწერა

კატეგორია:ინდონეზიის კუნძულები
კატეგორია:კუნძულები ანბანის მიხედვით
მექსიკის პირველი იმპერია

**მექსიკის პირველი იმპერია** (ესპ.*Imperio Mexicano*) — 1822-1823 წლებში არსებული დამოუკიდებელი, მონარქიული მმართველობის მექსიკის ოფიციალური სახელწოდება. იმპერია მოიცავდა ახალი ესპანეთის მთლიან ტერიტორიას და გვატემალის ერთ-ერთ პროვინციას.

იმპერიას დიდი ხნის არსებობა არ ეწერა, მან მხოლოდ 8 თვე გასძლო (1822 წლის 21 ივლისიდან 1823 წლის 19 მარტამდე). მისი ერთადერთი იმპერატორი იყო ავგუსტინ I.

იმპერიის გაუქმების შემდეგ, მექსიკამ რესპუბლიკური მმართველობა გამოაცხადა, მაგრამ სულ მალე, 1866 წელს, საფრანგეთის სამხედრო ჩარევის შემდეგ, ქვეყანა კვლავ მონარქიულ წყობას დაუბრუნდა და გარდაიქმნა მექსიკის მეორე იმპერიად.
მინი|მარჯვნივ|მექსიკის პირველი იმპერიის დროშა
მინი|მარჯვნივ|200პქ|იმპერატორი ავგუსტინ I

## იხილეთ აგრეთვე
* მექსიკის მეორე იმპერია

## რესურსები ინტერნეტში
* მექსიკის საიმპერატორო სახლი 
* მექსიკის იმპერია 

კატეგორია:მექსიკის ისტორია
კატეგორია:ჩრდილოეთ ამერიკის ყოფილი იმპერიები
ტეხასის რევოლუცია

[thumb|250px|right|[სან-ხასინტოს ბრძოლა]]
**ტეხასის რევოლუცია** ან იგივე **ტეხასის ომი დამოუკიდებლობისათვის** იყო შეიარაღებული კონფლიქტი მექსიკასა და მისი ერთ-ერთი შტატის – კოაუილა-ი-ტეხასის შემადგენელი ნაწილის – ტეხასის ახალმოსახლეთა შორის. ომი გრძელდებოდა 1835 წლის 2 ოქტომბრიდან 1836 წლის 21 აპრილამდე, მაგრამ ზღვაზე ბრძოლები 1840 წლამდე გაგრძელდა. დაპირისპირებები ტეხასის ამერიკელ მაცხოვრებლებსა (რომლებიც იქ მცხოვრებ მექსიკელებზე მეტნი იყვნენ) და მექსიკის მთავრობას შორის მას შემდეგ დაიწყო, რაც 1835 წელს, მექსიკის პრეზიდენტმა, გენერალმა ანტონიო ლოპეს დე სანტა-ანამ გააუქმა 1824 წლის კონსტიტუცია და მიიღო ახალი, ანტი-ფედერალისტური კონსტიტუცია.

ახალი კონსტიტუცია მთელ მექსიკაში საკმაოდ არაპოპულარული აღმოჩნდა და მთელ რიგ შტატებში ძალადობისა და დაპირისპირების საფუძველი გახდა. ომმა კი ტეხასში იფეთქა, 1835 წლის 2 ოქტომბერს, გონსალესის ბრძოლით. ტეხასელებმა მალევე დიდ წარმატებებს მიაღწიეს ლა-ბაიასა და სან-ანტონიოს ბრძოლებში, მაგრამ რამდენიმე თვის შემდეგ, ამავე ადგილას სასტიკად დამარცხდნენ. ომი დამთავრდა სან-ხასინტოს ბრძოლით, სადაც ტეხასელთა არმისა მეთაურობდა გენერალი სემ ჰიუსტონი, რომელმაც მექსიკელთა ჯარები სასტიკად დაამარცხა. მიუხედავდა ამისა, ამ ბრძოლიდან სულ ცოტა ხნის შემდეგ, სემ ჰიუსტონი დატყვევებულ იქნა. მაგრამ ყველაფერი მაინც იმით დამთავრდა, რომ 1836 წელს შეიქმნა ტეხასის რესპუბლიკა.
[thumb|left|220px|[სემ ჰიუსტონი]]

ახლადშექმნილ რესპუბლიკას მექსიკის მთავრობა არ სცნობდა და მასზე მუდმივ მუქარას ახორციელებდა. საბოლოოდ, 1845 წელს, ამერიკა-მექსიკის 1846-1848 წლის ომამდე სულ ცოტა ხნით ადრე, შეერთებულმა შტატებმა ტეხასის რესპუბლიკის ანექსია მოახდინა.

## რესურსები ინტერნეტში 
*  ტეხასის ომი დამოუკიდებლობისათვის 
*  ტეხასის ისტორიის პორტალი

კატეგორია:მექსიკის ისტორია
კატეგორია:აშშ-ის ისტორია
კატეგორია:XIX საუკუნის ომები
Blunted on Reality

***Blunted on Reality*** — ჯგუფის The Fugees სადებიუტო სტუდიური ალბომი, გამოცემული 1994 წელს. მიუხედავად იმისა, რომ ის დასრულებული იქნა 1992 წლის ბოლომდე, მისი გამოსვლა რამდენიმეჯერ გადაიდო. საბოლოოდ, იგი გამოსცა ლეიბლმა Ruffhouse Records.

## სიმღერების სია
### გამოყენებული სემპლები
;„Nappy Heads“
*„I Think about Loving You“, Earth, Wind & Fire
*„Heaven at Once“, Kool & The Gang
*„The Hump“, ბასტერ უილიამსი
;„Vocab“
*„Stop the Violence“, Boogie Down Productions
;„Boof Baf“
*„Mojo Hanna“, ტემი ლინი
;„Some Seek Stardom“
*„Bridge over Troubled Water“, არეტა ფრანკლინი
;„Refugees on the Mic“
*„Good Times“, Chic
*„Brazilian Rhyme“, Earth, Wind & Fire

## ჩარტები
### ყოველკვირეული ჩარტები
### სინგლები
## სქოლიო 
კატეგორია:Fugees-ის ალბომები
კატეგორია:Columbia Records-ის ალბომები
კატეგორია:1994 წლის სადებიუტო ალბომები
რკინის კაცი 2

**რკინის კაცი 2** () — კომპანიის Marvel Comics ამავე სახელწოდების კომიქსების სერიის ეკრანიზაცია, რომელშიც მონაწილეობენ რობერტ დაუნი უმცროსი (ტონი სტარკი), გვინეტ პელტროუ (პეპერ პოტსი), მიკი რურკი (ივან ვანკო), სკარლეტ იოჰანსონი (ნატაშა რომანოვა/შავი ქვრივი) და სემიუელ ლეროი ჯექსონი (ნიკ ფიური). იგი არის პირველ ფილმში განვითარებული მოვლენების გაგრძელება, რომელშიც მოთხრობილია მულტიმილიონერ ტონი სტარკის თავგადასავლის შესახებ. ფილმი ეკრანებზე გამოვიდა 2010 წლის აპრილში (ინგლისი, ავსტრალია) და მაისში (აშშ).

## ცხრილი 
## რესურსები ინტერნეტში 
* 
* 
* 
* 
* 

კატეგორია:2010 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:Marvel-ის კინოსამყაროს ფილმები
ჰავაი

მინიატიურა|ჰავაის ტოპოგრაფიული რუკა
**ჰავაი** () — ვულკანური კუნძული, ჰავაის კუნძულების უკიდურეს სამხრეთ-აღმოსავლეთ ნაწილში. მდებარეობს წყნარი ოკეანის ჩრდილოეთ ნაწილში. მისი ფართობი შეადგენს 4028 კვადრატულ მილს (10 432 კმ²) და ფართობის მხრივ აშშ-ში პირველი ადგილი უკავია, ხოლო მსოფლიოში 76-ე ადგილს იკავებს. ეს კუნძული შედის ჰავაის ოლქის შემადგენლობაში, რომელიც ჰავაის შტატის ერთ-ერთი ოლქია. ჰავაის ხშირად „დიდ კუნძულს" უწოდებენ. ეს ტერიტორიები პირველად კაპიტანმა ჯეიმზ კუკმა აღმოაჩინა.

## გეოგრაფია 
კუნძულის მთელი ტერიტორია დაფარულია მნიშვნელოვანი და მოქმედი ვულკანებით, სწორედ ამიტომ ჰავაის ყოფენ ხუთ გეოლოგიურ ზონად. კუნძულის სამხრეთ ნაწილში მდებარეობს ჰავაის ვულკანების ეროვნული პარკი. აქ ყველაზე მაღალი წერტილია ვულკანი მაუნა-კეა 4205 მეტრი ზღვის დონიდან.

## ლიტერატურა 
## რესურსები ინტერნეტში 
* კუნძული ჰავაი 
* ჰავაი

კატეგორია:აშშ-ის კუნძულები
კატეგორია:კუნძულები ანბანის მიხედვით
კეიპ-ბრეტონი

thumb|right|150px|კეიპ-ბრეტონის სატელიტური ფოტო.
**კეიპ-ბრეტონი** () — კუნძული ატლანტის ოკეანის სანაპირო ზოლში ჩრდილოეთ ამერიკაში. ეს სახელი შეესაბამება ფრანგულ სიტყვა „ბრეტანს“. 

კეიპ-ბრეტონის კუნძული შედის კანადის პროვინციის ახალი შოტლანდიის შემადგენლობაში. თუმცა ის ფიზიკურად გამოყოფილია ახალი შოტლანდიის ნახევარკუნძულს, მცირე სიგრძის კანსოს სრუტის მეშვეობით. ნახევარკუნძულის უკიდურეს ჩრდილოეთ ნაწილში მდებარეობს ქალაქი კანსო, სწორედ ამ ქალაქიდან ხორციელდევა უმოკლესი დაკავშირება კუნძულზე. კუნძულის ჩრდილო-აღმოსავლეთი ნაწილი ყველაზე მეტადაა დაცილებული კონტინენტს, ხოლო კუნძულის დასავლეთი და სამხრეთი სნაპიროები მდებარეობს წმინდა ლავრენტის ყურის ზოლში. ჩრდილოეთში მდებარე კუნძულებისგან კეიპ-ბრეტონი გამოყოფილია კაბორტის სრუტის მეშვეობით. 

კუნძულზე მდებარეობს, ახალი შოტლანდიის რვა რაიონიდა ოთხი: კეიპ-ბრეტონი, ინვერნესი, რიჩმონდი და ვიქტორია. 2001 წელს ჩატარებული აღწერის შედეგად აქ ცხოვრობს 147,454 "კეიპ-ბრეტონელი"; დაახლოებით  16% არის ადგილობრივი მოსახლე. მოსახლეობის 95 % არის თეთრკანიანი. აღმსარებლობის მიხედვით აქ მცხოვრებთა 47,3 % ანგლიკანელია, კათოლიციზმის აღმსარებელთა რაოდენობა შეადგენს 22,1 %, ხოლო პროტესტანტობის 2,65 %.

## გეოგრაფია 
კუნძულის ფართობი შეადგენს 10,311 კვადრატულ კილომეტრს (3,981 კვ.კმ), მას მსოფლიოს კუნძულებს შორის ფართობის მხრივ 77-ე ადგილი უკავია, ხოლო კანადაში მას მეთვრამეტე ადგილი აქვს. კუნძულის სანაპირო ზოლი კლდოვანია, ხოლო კუნძულის ცენტრალურ ნაწილში მდებარეობს ტყის ვრცელი საფარი. 

1936 წელს აქ დაარსდა კეიპ-ბრეტონის ზეგნის ეროვნული პარკი, მას 949 კმ² ფართობი ტერიტორია უკავია. კეიპ-ბრეტონის ჰიდროგრაფიული ქსელით საკმაოდ მდიდარია. კუნძულის ცენტრალურ ნაწილში მდებარეობს ტბა ბრა-დ'ორი, ეს ტბა მცირე ზომის მდინარეების მეშვეობით უკავშირდება ოკეანეს. მტკნარი წყლის დიდი მარაგითაა ცნობილი ტბა აინსლი, სწორედ ამ ტბაში ჩაედინება მდინარე მარგარესი. კუნძულზე მრავლადაა სხვა მცირე ზომის მდინარეებიც.

## ფოტო გალერეა 

File:Cape breton island 1.jpg
File:Cape breton island 2.jpg|ბრა-დ'ორის ტბის სანაპირო, ხედი მთა მარბლიდან.
File:Cape breton island 3.jpg|კანსოს სრუტის სანაპირო ზოლი.
File:NS CapeBretonHighlands2 tango7174.jpg|კეიპ-ბრეტონის ზეგნის ეროვნული პარკი
File:NS SmeltBrook tango7174.jpg|სმლერის სანაპირო, კუნძულის ჩრდილოეთ ნაწილში

## ინტერმეტ რესურსები 
* Cape Breton Wireless Heritage Society
* Province of Cape Breton Island 
* Flags of Cape Breton Island, on Flags of the World.net website

კატეგორია:კანადის კუნძულები
კატეგორია:კუნძულები ანბანის მიხედვით
ამერიკა-მექსიკის ომი

thumb|right|300px
**ამერიკა-მექსიკის ომი** — შეიარაღებული კონფლიქტი შეერთებულ შტატებსა და მექსიკას შორის 1846-1848 წლებში, რაც 1848 წელს აშშ-ის მიერ ტეხასის ანექსიით დამთავრდა, რომელსაც 1836 წლის ტეხასის რევოლუციის შემდეგ მექსიკა თავის ტერიტორიის შემადგენელ ნაწილად თვლიდა.

ამ კონფლიქტს შტატებში მოიხსენიებენ როგორც „მექსიკურ ომს“ (Mexican War), ხოლო მექსიკაში — „ამერიკის ინტერვენციას მექსიკაში“ (invasión estadounidense de México).

აშშ-ის ამ ექსპანსიას ძირითადად წარმართავდა პრეზიდენტი პოლკი. ამ ომის შედეგად მექსიკის მნიშვნელოვანი ტეროტორიები: ზემო კალიფორნია, სანტა-ფე-დე-ნიუ-მექსიკო იდალგოს ხელშეკრულებით აშშ-ს გადაეცა. ამასთან, მექსიკა დათანხმდა ტეხასის დაკარგვასაც და სახელმწიფო საზღვრის მდინარე რიო-გრანდეზე გატარებას.

## რესურსები ინტერნეტში 
* Library of Congress Guide to the Mexican War.
* *The Handbook of Texas Online:* Mexican War.
* Reading List  compiled by the United States Army Center of Military History.
* Mexican War Resources.
* The Mexican-American War, Illinois Historical Digitization Projects at Northern Illinois University Libraries .

კატეგორია:მექსიკის ისტორია
კატეგორია:აშშ-ის ისტორია
კატეგორია:მექსიკის ომები
კატეგორია:აშშ-ის ომები
კატეგორია:ომები ქვეყნებს შორის
კატეგორია:XIX საუკუნის ომები
სამხრეთი სიერა-მადრე

**სამხრეთი სიერა-მადრე** () — ძველი მთათა სისტემა სამხრეთ მექსიკაში. გადაჭიმულია ატლანტის ოკეანის სანაპიროზე 1000 კმ. სიგრძეზე. სიგანე 300 კმ. მაქსიმალური სიმაღლე 3703 მ. (ტეოტეპეკი). ოახაკა-დე-ხუარესის ჩრდილოეთით მთები უერთდება განივ ვულკანურ სიერას.

## რესურსები ინტერნეტში
კატეგორია:მექსიკის ქედები
სიერა-მადრე-დე-ჩიაპასი

**სიერა-მადრე-დე-ჩიაპასი** () — მთათა სისტემა მექსიკაში და გვატემალაში. ვრცელდება ჩიაპასის შტატსა და გვატემალაში. სიგრძე 350 კმ. მაქსიმალური სიმაღლე 4220 მ. (ტახუმულკო). რაიონი სეისმოაქტიური ზონაა და ხშირად ხდება მიწისძვრები.

## ვულკანები
გვატემალის ვულკანების დიდი ნაწილი სწორედ ამ ქედზე მდებარეობს.

ვულკანები დასავლეთიდან აღმოსავლეთის მიმართულებით:
* ტაკანა (4092 მ) — მდებარეობს მექსიკა-გვატემალის საზღვარზე.
* ტახუმულკო (4220 მ) — ქედის უმაღლესი მწვერვალი.
* სანტა-მარია (3777 მ) — ამოიფრქვა 1902 წელს მრავალწლიანი მიძინების შემდეგ.
* ატიტლანი (3557 მ) — მდებარეობს  ატიტლანის ტბასთან.
* აკატენანგო (3975 მ).
* ფუეგო ( — «ცეცხლი», 3763 მ) — აქტიურობდა ესპანელთა დაპყრობების პერიოდში.
* აგუა ( — «წყალი», 3765 მ) — ამოიფრქვა  1541 წელს.
* პაკაია (2550 მ) — ვულკანური პიკების ჯგუფი, ამოიფრქვა  1870 წელს.

## რესურსები ინტერნეტში 
კატეგორია:მექსიკის ქედები
კატეგორია:გვატემალის ქედები
ტეუანტეპეკის ყელი

thumb|250px|right|ტეუანტეპეკის ყელის მდებარეობა
**ტეუანტეპეკის ყელი** ()  –  ხმელეთის ვიწრო ზოლი, ყელი ჩრდილოეთ ამერიკაში ატლანტის ოკეანის მექსიკის ყურესა და წყნარ ოკეანეს შორის. 

სახელწოდება მოდის ოახაკას შტატის ქალაქ სანტო-დომინგო-ტეუანტეპეკიდან, რომლის სახელიც თავის მხრივ წარმოდგება , რაც სიტყვასიტყვით ითარგმნება როგორც "იაგუარების მთა". 

## გეოგრაფია
ყელი მდებარეობს ძირითადად ვერაკრუსისა და ოახაკის შტატების ტერიტორიაზე.  მისი სიგანე ჩრდილოეთით კამპეჩეს ყურედან, სამხრეთით ტეუანტეპეკის ყურემდე არის  215 კმ.

ყელს დასავლეთიდან ესაზღვრება სამხრეთი სიერა-მადრე. ტეუანტეპეკის ყელზე გამავალი რკინიგზის უმაღლესი ადგილია ჩიველას უღელტეხილი (224 მ.). ჩრდილოეთი ნაწილი დაჭაობებულია. აღმოსავლეთით ყელს ესაზღვრება სიერა-მადრე-დე-ჩიაპასის ქედი. 

კამპეჩეს ყურეში მდებარეობს პორტი კოაცაკოალკოსი, ხოლო ტეუანტეპეკის ყურეში – სალინა-კრუსი.

## რესურსები ინტერნეტში 
* The Tehuantepec Ship-Railway
* *The Mexican Railways*, with information on the current owners (concessions) of Mexican railways.

კატეგორია:მექსიკის გეოგრაფია
კუაუტემოკი

მინი|200პქ|კუაუტემოკის თანამედროვე ბიუსტი მეხიკოში
**კუაუტემოკი** () (დ. 1502 – გ. 1525, მეხიკო) — აცტეკთა უკანასკნელი უზენაესი მმართველი - ტლატოანი 1521-1525 წლებში. მონტესუმა II-ის ძმისშვილი. დაქორწინებული იყო მის შვილზე ტეჩუიშპოზე. ესპანელი დამპყრობლების წინააღმდეგ შეიარაღებული აჯანყების ხელმძღვანელი, მექსიკის ეროვნული გმირი. განსაკუთრებული სამხედრო ნიჭი და გმირობა გამოამჟღავნა ტენოჩტიტლანის დაცვის დროს. ქალაქის დაცემის შემდეგ იგი ესპანელებმა შეიპყრეს, აწამეს და მოკლეს.

## ლიტერატურა
კატეგორია:აცტეკების მბრძანებლები
კატეგორია:დაბადებული 1502
კატეგორია:გარდაცვლილი 1525
კუიტლაუაკი

მინი|150px|კუიტლაუაკი
**კუიტლაუაკი** (; ) (დ. 1476 – გ. 1520, მეხიკო) — აცტეკთა მეათე ტლატოანი 1520 წელს.  მონტესუმა II-ის უმცროსი ძმა.  აცტეკების იმპერიას მართავდა 80 დღის განმავლობაში. 

კატეგორია:აცტეკების მბრძანებლები
კატეგორია:დაბადებული  1476 
კატეგორია:გარდაცვლილი  1520
კატეგორია:ყვავილით გარდაცვლილები
East 17

**East 17** — ინგლისური პოპ-ბოიბენდი, შექმნილი 1992 წელს. ჯგუფის შემადგენლობაში შედიან ტერი კოლდუელი, ჯონ ჰენდი და რობი კრეიგი. ორიგინალურ შემადგენლობაში შედიოდნენ ჰენდი, კოლდუელი, ტონი მორტიმერი და ბრაიან ჰარვი.

ჯგუფს გამოცემული აქვს 18 სინგლი, რომელიც მოხვედრილი იყო საუკეთესო 20-ეულებში და ოთხი ალბომი, რომელიც სხვადასხვა დროს გამოჩნდა ალბომების საუკეთესო 10-ეულებში. East 17 1990-იან წლებში იყო ინგლისის ერთ-ერთი ყველაზე პოპულარული ბოიბენდი, ცნობილი სიმღერებით „House of Love“, „Steam“ და „Let It Rain“. ბრიტანეთში მათი ალბომების 1.8 მილიონი ასლი გაიყიდა და ამდენივე - სინგლი. 2012 წლისთვის მსოფლიო მასშტაბით მათი 18 მილიონი დისკია გაყიდული.

## წევრები
;მიმდინარე
*ტერი კოლდუელი (1991–1997, 1998-1999, 2006–დღემდე)
*რობი კრეიგი (2014–დღემდე)
*ჯო ლივერმორი (2019–დღემდე)

;ყოფილი
*ტონი მორტიმერი (1991–1997, 2006, 2010–2013)
*ბრაიან ჰარვი (1991–1997, 1998-1999, 2006–2010)
*ჯონ ჰენდი (1991–1997, 1998-1999, 2006–დღემდე)
*ბლერ დრილენი (2011)
*ტერი ჯონი (2018–2019)

;ქრონოლოგია

## დისკოგრაფია
;სტუდიური ალბომები

**Walthamstow*&nbsp;(1993)
**Steam*&nbsp;(1994)
**Up All Night*&nbsp;(1995)
**Resurrection*&nbsp;(1998)
**Dark Light*&nbsp;(2012)
**24/7*&nbsp;(2017)

## რესურსები ინტერნეტში
*ოფიციალური საიტი
*
*
*ჯგუფის დისკოგრაფია

## სქოლიო 
კატეგორია:ინგლისური პოპ-ჯგუფები
კატეგორია:ბოიბენდები
კატეგორია:1990-იანი წლების მუსიკალური ჯგუფები
კატეგორია:1992 წელს ჩამოყალიბებული ჯგუფები
კატეგორია:ბრიტანული პოპ-ჯგუფები
აშაიაკატლი

thumb|150px|აშაიაკატლი
**აშაიაკატლი** () (გ. 1481, მეხიკო) - აცტეკთა ტლატოანი 1469-1481 წლებში. მონტესუმა I-ის შვილი და მემკვიდრე. მეფობდა 12 წელიწადი. 

კატეგორია:აცტეკების მბრძანებლები
კატეგორია:გარდაცვლილი  1481
აკამაპიჩტლი

thumb|150px|აკამაპიჩტლი
**აკამაპიჩტლი** () (გ. 1395, მეხიკო) — აცტეკთა პირველი ტლატოანი 1376-1395 წლებში. დააარსა ტენოჩტიტლანის აცტეკთა იმპერიის დინასტია. მეფობდა 19 წელიწადი. 

კატეგორია:აცტეკების მბრძანებლები
კატეგორია:გარდაცვლილი 1395
კატეგორია:დაბადების წელი უცნობია
ჰარი პოტერი და სიკვდილის საჩუქრები (ფილმი)

**ჰარი პოტერი და სიკვდილის საჩუქრები** () — ჯოან როულინგის ამავე სახელწოდების წიგნის კინოეკრანიზაცია, რომელიც გამოვიდა ორი ფილმის სახით. შესაბამისად, იგი შესაძლოა მიემართებოდეს ერთ-ერთ მათგანს: 

* *ჰარი პოტერი და სიკვდილის საჩუქრები - ნაწილი 1*
* *ჰარი პოტერი და სიკვდილის საჩუქრები - ნაწილი 2*

კატეგორია:ჰარი პოტერი
აჰუიცოტლი

thumb|150px|აჰუიცოტლი
**აჰუიცოტლი** (; გ. 1502, მეხიკო) — აცტეკთა ტლატოანი 1486-1502 წლებში. გააფართოვა იმპერიის საზღვრები სამხრეთით და აღმოსავლეთით. მეფობდა 16 წელიწადი. 

## რესურსები ინტერნეტში
* აჰუიცოტლი — Ancient History Encyclopedia

კატეგორია:აცტეკების მბრძანებლები
კატეგორია:გარდაცვლილი  1502
კატეგორია:დაბადების წელი უცნობია
Raingods with Zippos

***Raingods with Zippos*** (1999) — მუსიკოს და ვოკალისტ ფიშის მეექვსე სოლო-ალბომი. იგი გამოიცა ლეიბლებზე Roadrunner Records.

*Raingods with Zippos* ხშირად ითვლება მუსიკოს საუკეთესო სტუდიურ სოლო-ნაშრომად, 1990 წლის სადებიუტო ალბომის Vigil in a Wilderness of Mirrors შემდეგ. ეს ასევე არის მისი პირველი ალბომი, ჩაწერილი პროდიუსერ ელიოტ ნესის დახმარებით. რამდენიმე სიმღერაში გიტარის სოლო-პარტიებს ასრულებს სტივენ უილსონი (Porcupine Tree).

## სიმღერების სია
#Tumbledown (დერეკ დიკი, მიკი სიმონდსი) - 5:52
#Mission Statement (დიკი, რიკ ესტლი, პოლ თორნი) - 4:00
#Incomplete (დიკი, ელიზაბეთ ანტვი, მილეტი) - 3:44
#Tilted Cross (დიკი, ჯექსონი, კრის ჯონსონი) - 4:19
#Faith Healer (ალექს ჰარვი, ტედ მაკ-კენა, ზელ კლემინსონი) - 5:01
#Rites of Passage (დიკი, სიმონდსი) - 7:42
#Plague of Ghosts - Part I: Old Haunts (დიკი, ტონი ტარელი, მარკ დეგჰორნი) - 3:13
#Plague of Ghosts - Part II: Digging Deep (დიკი, ტარელი, დეგჰორნი) - 6:49
#Plague of Ghosts - Part III: Chocolate Frogs (დიკი, ტარელი, დეგჰორნი) - 4:04
#Plague of Ghosts - Part IV: Waving at Stars (დიკი, ტარელი, დეგჰორნი) - 3:12
#Plague of Ghosts - Part V: Raingod's Dancing (დიკი, ტარელი, დეგჰორნი) - 4:16
#Plague of Ghosts - Part VI: Wake-Up Call (Make it Happen) (დიკი, ტარელი, დეგჰორნი) - 3:32

## სქოლიო 
კატეგორია:ფიშის ალბომები
კატეგორია:1999 წლის ალბომები
კატეგორია:Roadrunner Records-ის ალბომები
უილიამ გლადსტონი

**უილიამ ევარტ გლადსტონი** (; დ. 29 დეკემბერი, 1809 — გ. 19 მაისი, 1898) — ბრიტანელი პოლიტიკოსი, ოთხგზის ბრიტანეთის პრემიერ-მინისტრი (1868-1874, 1880-1885, 1886 და 1892-1894 წლებში), ასევე ოთხგზის ფინანსთა მინისტრი (1853-1855, 1859-1866, 1873-1874, და 1880-1882 წლებში). უილიამ გლადსტონი ერთადერთი ბრიტანელი პოლიტიკოსია, რომელსაც პრემიერ-მინისტრად ოთხგზის უმსახურია. გლადსტონი პრემიერ-მინისტრის პოსტიდან საბოლოოდ 1894 წელს, 84 წლის ასაკში გადადგა, რითაც მან ბრიტანეთის ყველაზე ხანდაზმული პრემიერის ტიტული დაიმსახურა.

გლადსტონის პოლიტიკური კარიერა პარლამენტის წევრობით დაიწყო 1832 წელს. თავდაპირველად გლადსტონი უმაღლესი კონსერვატორი იყო, თუმცა სერ რობერტ პილის კაბინეტში მსახურობის პერიოდში იგი უფრო ლიბერალური გახდა. 1846 წელს პილმა და კონსერვატიული პარტიის ერთმა ფაქციამ, მათ შორის გლადსტონმაც, განხეთქილების შედეგად პარტია დატოვეს და პილისტებად იქცნენ. 1859 წელს, პილისტებმა, რადიკალებმა და ვიგების პოლიტიკურმა გაერთიანებებმა ერთობლივად დააარსეს ბრიტანეთის ლიბერალური პარტია, რომელიც 1915 წლამდე უმეტესი დრო ბრიტანეთის მმართველი პარტია იყო. გლადსტონმა სახელი გაითქვა, როგორც განსაკუთრებით ეფექტურმა ფინანსთა მინისტრმა, ლორდი აბერდინის 1852-1855 წლების კაბინეტში. თუმცა 1855 წელს, აბერდინის მთავრობა დამარცხდა, გლადსტონმა კი უარი განაცხადა ლორდი პალმერსტონის მთავრობაში მსახურობაზე და ოპოზიციაში გადაინაცვლა. ყველასათვის გასაკვირად და იმ ანტიპათიის მიუხედავად, რაც გლადსტონს პალმერსტონის მიმართ გააჩნდა, 1859 წელს გლადსტონი მაინც შეუერთდა პრემიერ პალმერსტონის მთავრობას, ფინანსთა მინისტრის პოსტზე.

უილიამ გლადსტონი ცნობილია მისი ანტიპათით კონსერვატიული პარტიის ლიდერის ბენჯამინ დიზრაელის მიმართ. მათი პაექრობა არა მარტო პოლიტიკური, არამედ პირადიც იყო და რამდენიმე დეკადა გასტანა. გლადსტონს არც დედოფალი ვიქტორიას ჰქონია კარგი ურთიერთობა. თავდაპირველად ისინი ერთმანეთს ეწყობოდნენ, თუმცა მას შემდეგ რაც პრინცი ალბერტის გარდაცვალებით დამწუხრებულ დედოფალს გლადსტონი აქტიურად მოუწოდებდა სახელმწიფო საქმეებში ხელახლა აქტიურად ჩართვისაკენ, დედოფალსა და მას კარგი ურთიერთობა აღარ ქონიათ. ასევე ცნობილია ის ფაქტიც, რომ დედოფალ ვიქტორიას გლადსტონის ოპონენტის, დიზრაელის მიმართ დიდი სიმპათია გააჩნდა.

ბრიტანეთის კონსერვატორი პრემიერ მინისტრები მარგარეტ ტეტჩერი და უინსტონ ჩერჩილი გლადსტონს იგონებდნენ, როგორც მათ პოლიტიკურ მუზას და ხაზს უსვამდნენ გლადსტონის სიძულვილს სოციალიზმის მიმართ.

## ლიტერატურა
* Michael Barker, *Gladstone and Radicalism. The Reconstruction of Liberal Policy in Britain. 1885–1894* (The Harvester Press, 1975).
* David Bebbington and Roger Swift (eds.), *Gladstone Centenary Essays* (Liverpool University Press, 2000).
* E.F. Biagini, *Liberty, Retrenchment and Reform. Popular Liberalism in the Age of Gladstone, 1860–1880* (Cambridge University Press, 1992).
* Eugenio Biagini and Alastair Reid (eds.), *Currents of Radicalism. Popular Radicalism, Organised Labour and Party Politics in Britain, 1850–1914* (Cambridge University Press, 1991).

## რესურსები ინტერნეტში
* 
* 
* 

კატეგორია:ბრიტანელი პოლიტიკოსები
კატეგორია:დაბადებული 29 დეკემბერი
კატეგორია:დაბადებული 1809
კატეგორია:გარდაცვლილი 19 მაისი
კატეგორია:გარდაცვლილი 1898
კატეგორია:გაერთიანებული სამეფოს პრემიერ-მინისტრები XIX საუკუნეში
მინდორო

thumb|right|200px|კუნძულ მინდოროს რუკა.

**მინდორო** — მეშვიდე კუნძული ფართობის მიხედვით ფილიპინებში. კუნძულის ჩრდილო-აღმოსავლეთით მდებარეობს ლუსონი, ხოლო სამხრეთ-დასავლეთით — პალავანი. ამჟამად მინდორო იყოფა ორ პროვინციად: დასავლეთი მინდორო და აღმოსავლეთი მინდორო, 1950 წლამდე იგი არ იყოფოდა მხოლოდ ერთ პროვინციას წარმოადგენდა. 

კუნძულის ფართობი შეადგენს 9,8 ათას. კმ², მას მსოფლიოს კუნძულებს შორის ფართობის მიხედვიით 74-ე ადგილი უკავია. აქ მრავლადაა მაღალი მთები და ვულკანები, მათ შორის ყველაზე დიდია მთა ალკონი (2582 მ) და ბაკო (2488 მ). მინდოროზე მოიპოვება გრანიტი და დიორიტი. კუნძულზე ბევრი მდინარე და ტბაა,  ტბებს შორის უდიდესია ნაუჰანი. 

კარგადაა განვითარებული სოფლის მეურნეობა. მინდოროზე მოჰყავთ დიდი რაოდენობით  ციტრუსი, ბანანი, რამბუტანი და ქოქოსი. სამხრეთ ნაწილში მოჰყავთ ხორბლეული, შაქარი და სიმინდი. განვითარებულია მეთევზეობა.

## ლიტერატურა
## რესურსები ინტერნეტში
* Mindorenyos - Connecting Mindoro People 
* Online Community for Mindorenyos
* Born to be Wild: Mindoro, 06/19/2008

კატეგორია:ფილიპინების კუნძულები
კატეგორია:ლუსონის კუნძულები
კატეგორია:კუნძულები ანბანის მიხედვით
Sunsets on Empire

***Sunsets on Empire*** — მუსიკოს და ვოკალისტ  ფიშის მეოთხე სოლო-ალბომი. იგი გამოიცა 1999 წელს. დისკი გამოსცა ფიშის საკუთარმა ლეიბლმა Dick Bros Record Company.

## სიმღერების სია
# The Perception of Johnny Punter – 08:36 (დიკი/უილსონი)
# Goldfish & Clowns – 06:36 (დიკი/უილსონი)
# Change of Heart – 03:41 (დიკი/რობინ ბოულტი)
# What Colour is God? – 05:50 (დიკი/უილსონი)
# Tara – 05:11 (დიკი/პატერსონი)
# Jungle Ride – 07:33 (დიკი/ბოლტი)
# Worm in a Bottle – 06:23 (დიკი/ბოლტი)
# Brother 52 – 06:05 (დიკი/უილსონი)
# Sunsets on Empire – 06:54 (დიკი/უილსონი)
# Say it with Flowers – 04:15 (დიკი/უილსონი/ტიმ ბოუნესი)

## სქოლიო 
კატეგორია:ფიშის ალბომები
კატეგორია:1997 წლის ალბომები
A Pillow of Winds

**A Pillow of Winds** — რიგით მეორე სიმღერა პინკ ფლოიდის ალბომზე *Meddle*.

სიმღერა სრულდება აკუსტიკურ გიტარაზე და ოდნავ უცნაურია იმით, რომ მასში სასიყვარულო თემაზეა საუბარი (რაც პინკ ფლოიდის კომპოზიციებში იშვიათობაა). სიმღერის მუსიკის ავტორია დეივიდ გილმორი, ხოლო ტექსტი - როჯერ უოტერსი. გილმორი ამ სიმღერაში ასევე სლაიდ გიტარაზე უკრავს.

კომპოზიცია სოლ მაჟორის ტონალობაში სრულდება, მაგრამ მისი შუა, შედარებით ბნელი ნაწილი (and the candle dies) - პარალელურ, სოლ მინორშია დაცული.

ნიკ მეისონის თქმით, სიმღერის სათაური მომდინარეობს მაჯონგის თამაშიდან, რომლითაც ჯგუფის წევრები ერთობოდნენ საკონცერტო ტურნეს დროს.

სხვადასხვა ვერსიით, ტექსტში ჟღერს სტრიქონი the wind is raw (და არა the wind is warm) და Now wakes the hour (და არა Now wakes the owl), თუმცა ეს მხოლოდ ვარაუდი იყო. *Meddle*-ის 2011 წლის (კომპილაცია *Discovery*) და Pink Floyd Records-ის 2016 წლის გამოცემაში შეტანილ ბუკლეტში კვლავ არის მითითებული the wind is warm.

სიმღერა არასოდეს შესრულებულა ჯგუფის ან მისი წევრების სოლო კონცერტებზე.

იაპონიაში 1971 წელს გამოიცა პრომოსინგლი სიმღერით (ნომერი კატალოგში 4Rs-322). მის b-მხარეზე წარმოდგენილია „One Of These Days“.

## სქოლიო
კატეგორია:პინკ ფლოიდის სიმღერები
კატეგორია:1971 წლის სიმღერები
კატეგორია:სიმღერები დეივიდ გილმორის ავტორობით
კატეგორია:სიმღერები როჯერ უოტერსის ავტორობით
Fellini Days

***Fellini Days*** (2001) — მუსიკოს და ვოკალისტ  ფიშის მემვიდე სოლო-ალბომი. იგი გამოიცა ლეიბლებზე Chocolate Frog Records და Roadrunner Records.

## სიმღერების სია
#3D (დიკი/უეს დერთი/ჯონ იანგი) – 9.11
#So Fellini (დიკი/უეს დერთი) – 4.06
#Tiki 4 (დიკი/უეს დერთი/ჯონ იანგი) – 7.32
#Our Smile (დიკი/უეს დერთი/ჯონ იანგი) – 5.25
#Long Cold Day (დიკი/უეს დერთი/ჯონ იანგი) – 5.33
#Dancing in Fog (დიკი/უეს დერთი/ჯონ იანგი) – 5.30
#Obligatory Ballad (დიკი/უეს დერთი) – 5.15
#The Pilgrim's Address (დიკი/უეს დერთი) – 7.18
#Clock Moves Sideways (დიკი/უეს დერთი) – 7.17

;დამატებითი დისკი

#3D (როტერდამი, 10/5/01)
#So Fellini (პოზნანი, 31/05/01)
#Tiki 4 (ოსლო, 18/05/01)
#Pilgrim's Address (ოსლო, 18/05/01)
#Clock Moves Sideways (ოსლო, 18/05/01)
#Dancing In Fog (History Of Guns-ის რემიქსი)
#Obligatory Ballad (Spaced Out რემიქსი)
#Clock Moves Sideways (Two Clocks in One Whole რემიქსი)
#Our Smile (აკუსტიკური ვერსია)

## სქოლიო 
კატეგორია:ფიშის ალბომები
კატეგორია:2001 წლის ალბომები
კატეგორია:Snapper Music-ის ალბომები
ხაშურის მუნიციპალიტეტის დროშა

**ხაშურის მუნიციპალიტეტის დროშა** — ხაშურის მუნიციპალიტეტის სახელმწიფო სიმბოლო გერბთან ერთად. მიღებულია ხაშურის მუნიციპალიტეტის საკრებულოს მიერ.

## აღწერილობა 
მეწამულ ველზე ვერცხლის მარჯვნივ გადაბრუნებული ორკაპისებრი ჰერალდიკური ჯვარი, რომელიც დროშას სამ ნაწილად ჰყოფს; დროშის მარჯვენა ნაწილში ჯვრის მკლავებს შორის მოთავსებულია ვერცხლის ჯვარი.  ხაშურის დროშის პროპორცია არის 2:3.

## რესურსები ინტერნეტში
* ხაშურის მუნიციპალიტეტის გერბი და დროშა

კატეგორია:საქართველოს მუნიციპალური დროშები
კატეგორია:ხაშურის მუნიციპალიტეტი
სუმბა

**სუმბა** — ინდონეზიის კუნძული, რომელიც მდებარეობს ქვეყნის აღმოსავლეთ ნაწილში. შედის მცირე ზონდის კუნძულების შემადგენლობაში. კუნძულის ფართობი შეადგენს 11 153  კმ²-ს, 2005 წლის აღწერის მონაცემებით ცხოვრობს 611 422  ადამიანი. ჩრდილო-დასავლეთით მდებარეობს კუნძული სუმბავა, კუნძულ ფლორესისგან გამოყოფილია სუმბას სრუტის მეშვეობით. სუმბასა და ტიმორს შორის მდებარეობს სავუს ზღვა. დასავლეთი სანაპიროები კი მდებარეობს ინდოეთის ოკეანის სანაპირო ზოლში. 

სუმბა მთიანი კუნძულია, აქ მდებარეობს ვულკანები და მაღალი მთები, კუნძულის სანაპირო ზოლი დაბლობებს უკავია. კუნძული გამოირჩევა ფლორის და ფაუნის მრავალფეროვნებით. 

## ისტორია 
კუნძულზე მდებარეობს მეგალითები, რაც აქ ადამიანების უძველესი დროიდან ცხოვრებაზე მეტყველებს. აღმოჩენილია უძველესი ნივთები. კოლონიზაციის პერიოდის დაწყებამდე, სუმბაზე სახლობდა საკმაოდ ბევრი მცირე ეთნიკური ჯგუფის წარმომადგენელი. ეს ტერიტორია შედიოდა მაჯაპაჰიტის იმპერიის შემადგენლობაში. 

1522 წელს, აქ პირველი ევროპელები მივიდნენ, 1866 წლამდე ეს ტერიტორია შედიოდა ჰოლანდიის ოსტ-ინოეთში. ჰოლანდიელების მიერ მოხდა ამ კუნძულზე კალვინიზმის გავრცელება.

## რესურსები ინტერნეტში
* Sumba Foundation 
* Stichting Ontluikend Sumba 
* Detailed map 

კატეგორია:ინდონეზიის კუნძულები
კატეგორია:კუნძულები ანბანის მიხედვით
ხაშურის მუნიციპალიტეტის გერბი

**ხაშურის მუნიციპალიტეტის გერბი** — ხაშურის მუნიციპალიტეტის სახელმწიფო სიმბოლო დროშასთან ერთად. მიღებულია ხაშურის მუნიციპალიტეტის საკრებულოს მიერ.

## აღწერილობა 
გერბის ფარის მეწამულ ველს ვერცხლის ორკაპისებრი ჰერალდიკური ჯვარი ჰყოფს სამ ნაწილად; ზედა ნაწილზე მოთავსებულია ვერცხლის ბოლნური ჯვარი, ფარზე მოთავსებულია მცირე ფარი, რომელიც გადაკვეთილია ქონგურისებურად და იყოფა ლაჟვარდის და ოქროს ველებად. ოქროს ველი შუაში ნახევრად ჩაჭრილი და ქონგურების გარეშეა; ლაჟვარდოვან ველზე მოთავსებულია ოქროს მკლავგაშლილი აბჯარი.
 
გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი ნახევრად ღია ჭიშკრით.

ფარს ქვემოთ მოთავსებულია დევიზის ვერცხლ-მეწამული ბაფთა, რომლის ვერცხლის ველზე  შავით ჩაწერილია გერბის დევიზი — „**ხაშური**“.

## რესურსები ინტერნეტში
* ხაშურის მუნიციპალიტეტის გერბი და დროშა

კატეგორია:საქართველოს მუნიციპალური გერბები
კატეგორია:ხაშურის მუნიციპალიტეტი
კოაცაკოალკოსი (ქალაქი)

**კოაცაკოალკოსი** () — ქალაქი და მუნიციპალიტეტი სამხრეთ  მექსიკაში. შედის ვერაკრუსის შტატის შემადგენლობაში. მდებარეობს იქ სადაც მდინარე კოაცაკოალკოსი უერთდება მექსიკის ყურეს. მოსახლეობა 280 363 ადამიანი (2005).

## რესურსები ინტერნეტში
* Coatzacoalcos municipal government

კატეგორია:მექსიკის ქალაქები
ოლბოქსი

მინი|მარჯვნივ|კუნძული ოლბოქსი
**ოლბოქსი** () - კუნძული მექსიკის შტატ კინტანა-როოში, მდებარეობს იუკატანის ნახევარკუნძულის ჩრდილოეთ ნაწილში. კუნძულის სიგრძე შეადგენს დაახლოებით 12 კილომეტრს, ხოლო სიგანე 1,5 კილომეტრს, კუნძულის სანაპირო ნაწილის გარკვეული ნაწილი მდებარეობს ლაგუნის ზოლში. აქ სახლობს სხვადასხვა ჯიშის ფრინველები მათგან აღსანიშნავია: ფლამინგო, ვარხვისებრნი და სხვ. ტერიტორია შედის ლასარო-კარდენასის მუნიციპალიტეტსი შემადგენლობაში.

2005 წლის მონაცემებით ოლბოქსიზე ცხოვრობს 1,198 ადამიანი,  მცხოვრებთა ძირითადი შემოსავლის წყარო მეთევზეობაა. კუნძულთან უახლოესი დაკავშირება ხდება ქალაქ კანკუნიდან და პლაია-დელ-კარმენიდან. 

კატეგორია:მექსიკის კუნძულები
კატეგორია:კუნძულები ანბანის მიხედვით
კამპეჩე (მრავალმნიშვნელოვანი)

ტოპონიმი **კამპეჩე** შეიძლება აღნიშნავდეს:

* კამპეჩე — შტატი მექსიკაში.
* კამპეჩე — ქალაქი მექსიკაში.
* კამპეჩე — მუნიციპალიტეტი კამპეჩეს შტატში.
* კამპეჩე — ყურე მექსიკის ყურეში.
Rich (Marillion-ის სიმღერა)

„**Rich**“ — ბრიტანული ნეო-პროგრესული როკ-ჯგუფ Marillion-ის 1999 წლის სიმღერა და სინგლი ალბომიდან marillion.com. მასში ასევე შეტანილია იმავე სიმღერის შემოკლებული ვერსია. დისკი გამოიცა შეზღუდული რაოდენობით, ლეიბლზე EMI.

## სიმღერების სია 
* Rich (რადიოს ვერსია) - 3:48
* Rich (ალბომის ვერსია) - 5:43

კატეგორია:Marillion-ის სიმღერები
კატეგორია:1999 წლის სიმღერები
აკაპონეტა (მდინარე)

**აკაპონეტა** () — მდინარე მექსიკაში, მიედინება დურანგოსა და ნაიარიტის შტატების ტერიტორიაზე და უერთდება წყნარ ოკეანეს. სიგრძე 233 კმ. აუზის ფართობი 5.603,9 კმ².

კატეგორია:მექსიკის მდინარეები
ბაილოტი

**ბაილოტის კუნძული** მდებარეობს ბაფინის მიწის ჩრდილოეთ ნაწილში, ეს კუნძული მიეკუთვნება კანადის ტერიტორია ნუნავუტის. ფართობი შეადგენს 11 067 კმ², მას მსოფლიოს კუნძულებს შორის ფართობის მიხედვით 72-ე ადგილი უკავია, ხოლო კანადის კუნძულებს შორის მე-17 ადგილი აქვს. ბაილოტი არის მსოფლიოში ყველაზე დიდი უდაბნოს კუნძული. ეს ტერიტორია სრულიად დაფარული ყინულით და შედის კანადის არქტიკული არქიპელაგის შემადგენლობაში, ამ კუნძულზე უახლოესი დაკავშირება ხდება დასახლებული პუქნტ პონ-ინლეტიდა. 

ეს კუნძული მთიან ზოლში მდებარეობს, აქ არის ბიან-მარტინის მთები, რომელიც უერთდება ბაფინის მთებს, ეს მთათა სისტემა ეკუთვნის არქტიკულ კორდილიელებს. კუნძულის უმაღლესი წერილია მთა ანგილაქი (1 951 მ). ბაილოტი მცირე სიგრძის სრუტეებითაა გამოყოფილი, ჩრდილოეთის და სამხრეთის კუნძულებს. აქ საკმაოდ ბევრი პოლარული დათვი სახლობს, ამ კუნძულის სიახლოვეს ზღვაში ცხოვრობს გრენლანდიური ვეშაპი, ბაილოტიზე ცხოვრობს გრენლანდიური სელაპი.

კატეგორია:კანადის კუნძულები
კატეგორია:კანადის არქტიკული არქიპელაგი
კატეგორია:კუნძულები ანბანის მიხედვით
კამპეჩეს ყურე

მინი|250px|კამპეჩეს ყურის რუკა
**კამპეჩე**  () —  ყურე ჩრდილოეთ ამერიკის აღმოსავლეთ სანაპიროსთან, მექსიკის ყურის სამხრეთ ნაწილში.  აღმოსავლეთიდან ესაზღვრება იუკატანის ნახევარკუნძული, სამხრეთიდან ტეუანტეპეკის ყელი, დასავლეთიდა ვერაკრუსი. სახელი უწოდა ესპანელმა კონკისტადორმა ფრანსისკო ერნანდეს-დე-კორდობამ 1517 წელს.

ყურეს ერთვის მექსიკის მდინარეები: პაპალოაპანი, კოაცაკოალკოსი, გრიხალვა, უსუმასინტა და კანდელარია.

მთავარი პორტებია: კამპეჩე, კოაცაკოალკოსი და ვერაკრუსი.

## რესურსები ინტერნეტში
*http://www.npwrc.usgs.gov/resource/birds/migratio/routes.htm
*კამპეჩეს ყურე - ბრიტანიკა
*ოფიციალური საიტი 

კატეგორია:მექსიკის ყურეები
ჭინჭარა

**ჭინჭარა** — მცენარეთა გვარი ტუჩოსანთა ოჯახიდან. მრავალწლოვანი ბალახები, იშვიათად ნახევრად ბუჩქებია. 

გვარში 100–მდე სახეობაა. სახეობათა მეტი წილი შუა აზიაში გვხვდება (37, მ.შ. 30 ენდემი). საქართველოში ამ გვარის მხოლოდ 2 სახეობა გვხვდება — phlomis pungens და phlomis tuberosa, რომლებიც მეტწილად მშრალ ფერდობებზე იზრდება მთის ქვედა სარტყელიდან ზედა სარტყელამდე. phlomis tuberosa-ს ფესურას საჭმელად იყენებენ.
## ლიტერატურა 
კატეგორია:ტუჩოსანნი
კუშინგის სინდრომი

**კუშინგის სინდრომი** თირკმელზედა ჯირკვლის ქერქის მიერ გლუკოკორტიკოიდების კონკრეტულად კი კორტიზოლის ჭარბი პროდუქციის შედეგად განვითარებული პათოლოგიური მდგომარეობაა. სიტყვა „სინდრომი“ აქ იმიტომ იხმარება, რომ კუშინგის სიმპტომოკომპლექსს იწვევს თირკმელზედა ჯირკვლის ქერქში სხვადასხვა პროცესი, მაგრამ პირველადი მოშლა სხვადასხვა ექსტრასუპრარენული ლოკალიზაციის შეიძლება იყოს.

კატეგორია:დაავადებები
იამაიკის გეოგრაფია

thumb|right|200px|იამაიკის ტოპოგრაფიული რუკა.

**იამაიკა** — კუნძულოვანი სახელმწიფო კარიბებში. ქვეყანა მოქცეულია  კარიბის ზღვაში. კუნძული კუბიდან დაცილებულია 150 კილომეტრით, ხოლო ჰაიტიდან 190 კილომეტრით. იამაიკა, კუბასთან და ჰაიტთან ერთად წარმოადგენს დიდი ანტილის კუნძულებს. სანაპირო ზოლის სიგრძე შეადგენს 	1,022 კილომეტრს. კუნძულის სამხრეთით მდებარეობს მცირე ზომის კლდოვანი კუნძულები. კუნძული დასავლეთიდან-აღმოსავლეთისკენ გადაჭიმულია 234 კმ-ზე, ხოლო ჩრდილოეთინდან-სამხრეთისკენ 80 კმ-ზე. იამაიკის უკიდურეს აღმოსავლეთით მდებარეობს მორანტ პოინტი. 

ეს კუნძული მთიანია, ქვეყნის სანაპირო ზოლში მდებარეობს დაბლობები. ქვეყნის ჩრდილო-აღმოსავლეთ ნაწილში მდებარეობს ლურჯი მთები, აქედან 3 კილომეტრში არის კარიბის ზღვის სანაპირო ზოლი. სწორედ აქ არის ლურჯი მთების ეროვნული პარკიც.

კუნძული მოქცეულია ტროპიკულ სარტყელში, ეკვატორთან სიახლოვეს გამო აქ არის მუდმივი პასატები.

## სქოლიო
კატეგორია:იამაიკის გეოგრაფია